b'\n_START_ARTICLE_\nVeikko Vionoja\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nVionoja oli alun perin nimelt\xc3\xa4\xc3\xa4n Veikko Laine, mutta koska oli toinen samanniminen taiteilija, h\xc3\xa4n muutti nimens\xc3\xa4 Vionojaksi kotinsa l\xc3\xa4hell\xc3\xa4 virranneen ojan mukaan ja mukaillen \xc3\xa4itins\xc3\xa4 tytt\xc3\xb6nime\xc3\xa4 Widenoja.  _NEWLINE_Vionoja oli kotoisin Keski-Pohjanmaan Ullavasta, ja ullavalaisuus n\xc3\xa4kyy h\xc3\xa4nen teoksissaan aihevalinnoissa ja valon k\xc3\xa4sittelyss\xc3\xa4. Tyypillisi\xc3\xa4 aiheita ovat pohjalaiset maisemat, peltoaukeat ja maatalousrakennukset. Usein maisemaa katsotaan ikkunasta. Vionoja on maalannut my\xc3\xb6s ihmishahmoja sek\xc3\xa4 muotokuvia. Vionojan t\xc3\xb6iss\xc3\xa4 on n\xc3\xa4ht\xc3\xa4viss\xc3\xa4 sek\xc3\xa4 kansallisia ett\xc3\xa4 kansainv\xc3\xa4lisi\xc3\xa4 piirteit\xc3\xa4. Kansallisia piirteit\xc3\xa4 ovat paitsi pohjalaiset maaseutun\xc3\xa4kym\xc3\xa4t my\xc3\xb6s selke\xc3\xa4 kansantaiteen perint\xc3\xb6. Vionoja on kuvannut t\xc3\xb6iss\xc3\xa4\xc3\xa4n talojen sis\xc3\xa4kuvien, pihapiirien ja ihmisten lis\xc3\xa4ksi my\xc3\xb6s valoa._NEWLINE_Vionoja sai Pro Finlandia-mitalin vuonna 1959, ja vuonna 1973 h\xc3\xa4nelle my\xc3\xb6nnettiin professorin arvonimi. Vionojan teoksia on esill\xc3\xa4 perheen kes\xc3\xa4kodissa Ullavassa.'